Նա հավելեց, որ այս թեման երկար ժամանակ քննարկում են կառավարությունում: Նա ներկայացրեց եկամտային հարկի համակարգի փոփոխության երկու տարբերակ: Առաջին տարբերակը, որ առաջարկում է կառավարությունը, հարկման երեք սանդղակի փոխարեն երկու սանդղակի ձևավորումն է: «Հիմա կա տարբերակ, որ մենք երեքի փոխարեն ունենանք երկու սանդղակ, ինչպես նաև փոխենք աշխատավարձի չափերը: Այսինքն, որպես շեմ սահմանել ոչ թե 150 հազար դրամը, այլ 250 հազարը: Ըստ այդմ՝ մինչև 250 հազար դրամ ստացողները կվճարեն 20 տոկոս եկամտային հարկ, իսկ դրանից ավել ստացողները կվճարեն 25 տոկոս եկամտային հարկ: Այս պարագայում մենք կունենանք որոշակի էական, շոշափելի նվազում եկամտային հարկի, որը մեր կարծիքով որոշակի դրական արդյունք կունենա: Կարող է թվալ, որ սա սոցիալական արդարության կանոններին ավելի շատ համապատասխանող տրամաբանություն է, և այս առումով կարող ենք առաջին հայացքից ավելի գրավիչ լինել երկրորդ քննարկվող երկրորդ տարբերակի համեմատ»,- ասաց վարչապետը: